Կուկի Կղզիներ

Կուկի Կղզիներ (Kūki 'Āirani (մաորի), )՝ ինքնավար, Նոր Զելանդիայի հետ ասոցացված պետություն Խաղաղ Օվկիանոսի հարավում՝ Պոլինեզիայում։ Կուկի կղզիները սահմանակից երկրներ չունեն, սակայն ջրային տարածքներով սահմանակցում են հյուսիսում՝ Կիրիբատիի, արևելքում՝ Ֆրանսիական Պոլինեզիայի, արևմուտքում՝ Նիուեի, Ամերիկյան Սամոայի և Տոկելաուի, իսկ հարավում՝ Խաղաղ Օվկիանոսի չեզոք ջրերի հետ։ Տարածքը կազմում են 15 կղզիներ, որոնցից 6-ը հյուսիսային խմբում, 9-ը՝ հարավային։ Կղզիներից 3-ն անմարդաբնակ են։ Ցամաքի ընդհանուր տարածքը՝ 240 կմ2, բնակչությունը՝ մոտ 20 հազար մարդ։ Մայրաքաղաքը Ավարուա քաղաքն է (Ռարոտոնգա կղզի)։ Ժամանակակից անվանումը կղզեխումբն ստացել է միայն XIX դարում ռուս ծովագնաց Իվան Կրուզենշտեռնի կողմից։ Կրուզենշտեռնը դրանք անվանել է անգլիացի ծովագնաց Ջեյմս Կուկի պատվին։ Մինչ այդ կղզիները կոչվում էին Հերվի կղզիներ։

1888 թվականին կղզիները դարձել են Բրիտանական կայսրության պրոտեկտորատ, իսկ 1901 թվականին փոխանցվել են Նոր Զելանդիայի կառավարմանը։ 1965 թվականին Կուկի կղզիները դարձան ինքնավար պետական միավորում Նոր Զելանդիայի կազմում։ Կուկի կղզիներն անդամակցում են Հարավխաղաղօվկիանոսյան կոմիսիային և Խաղաղօվկիանոսյան կղզիների ֆորումին։ Աշխարհի պետություններից շատերը չեն ճանաչում Կուկի կղզիները՝ որպես միջազգային իրավունքի սուբյեկտԸնդդիմությունը հաղթել է Կուկի կղզիների խորհրդարանական ընտրություններում. — Լենտա․ռու, նոյեմբերի 19, 2010 года., սակայն 33 պետություններ ու Եվրոպական Միությունը դիվանագիտական հարաբերություններ են հաստատել Կուկի կղզիների հետ։

 Աշխարհագրություն 
 Ընդհանուր աշխարհագրություն 
Կուկի կղզիներ պետությունը բաղկացած է 15 կղզիներից և օղակղզիներից, որոնք գտնվում են Խաղաղ օվկիանոսում հասարակածի և Այծեղջյուրի արևադարձի միջև 2,2 մլն կմ² մակերեսի վրա, արևմուտքում՝ Տոնգայի և արևելքում՝ Ընկերության կղզիների միջև։ Ցամաքի ընդհանուր մակերեսը կազմում է 236,7 կմ²։ Ամենահյուսիսային կղզուց (Տոնգարևա կղզի) մինչև ամենահարավային կղզի (Մանգաիա կղզի) հեռավորությունը կազմում է մոտ 1400 կմ։

 №  Կղզի  Վարչական կենտրոն  Մակերես,կմ²  Բնակչություն,մարդ (2011)  Հարավային խումբ  1 ՌարոտոնգաԱվարուա67,110 572 2 ԱիտուտակիԱրուտանգա18,31771 3 Ատիու 26,9468 4 Մանգաիա 51,8562 5 Մանուաէ 6,2 — 6 Մաուկե 18,4330 7 Միտիարո 22,3189 8 Տակուտեա 1,2 —  Հյուսիսային խումբ  9 Մանիխիկի 5,4238 10 Նասաու 1,373 11 Պալմերստոն 2,160 12 Պուկապուկա 1,3451 13 Ռակախանգա 4,177 14 Սուվորով 0,4 — 15 ՏոնգարևաՕմոկա9,8213  Ընդհանուր  236,714 974

 Ծանոթագրություններ 

Կատեգորիա:Անգլիախոս երկրներ և տարածքներ
Կատեգորիա:Խաղաղ օվկիանոսի կղզիներ
Կատեգորիա:Կղզեխմբեր այբբենական կարգով
Կատեգորիա:Կղզի պետություններ
Կատեգորիա:Կուկի կղզիներ
Կատեգորիա:Նոր Զելանդիայի կղզիներ
Կատեգորիա:Չճանաչված կամ մասամբ ճանաչված պետություններ
Կատեգորիա:Պոլինեզիա
Կատեգորիա:Օղակղզիներ